OzLabs/hebrew-wiki-articles huggingface dataset:
די ג'יי דהי

דקורי דהי נטצ'ה (באנגלית: Dacoury Dahi Natche; נולד ב-10 במרץ 1983),<ref></ref> הידוע בשם הבמה די ג'יי דהי (DJ Dahi), הוא תקליטן, פזמונאי, מפיק מוזיקלי וזמר שנהבי-אמריקאי מאינגלווד, קליפורניה. דהי ידוע בעיקר בזכות הפקת השירים "Worst Behavior" של הראפר הקנדי דרייק ו-"Money Trees" של קנדריק לאמאר בהשתתפות ג'יי רוק.<ref></ref> דהי הפיק שירים עבור אמנים שונים כגון ד"ר דרה, פרדי גיבס, דום קנדי, לופה פיאסקו, ויינס סטייפלס, מק מילר, פאק דיב, ויק מנסה, קייסי וג'יז, סמוק DZA, ביג שון, לוג'יק, ביג K.R.I.T. וצ'ילדיש גמבינו.<ref></ref><ref></ref><ref></ref> בסמוך לקריירת הסולו שלו כמפיק מוזיקלי, דהי חבר בהרכב ההפקות המוזיקליות D.R.U.G.S.<ref></ref>

==קריירה מוזיקלית==
די ג'יי דהי החל את דרכו במוזיקה כשעבד כתקליטן בזמן שהוא למד באוניברסיטת קליפורניה בסנטה קרוז.

הוא התחיל להפיק שירים עבור ראפרים מקומיים מלוס אנג'לס כגון פאק דיב, טי-רון ופאשאון. ההפקה המשמעותית הראשונה שלו הייתה עבור "My Type of Party", סינגל של דום קנדי מתוך המיקסטייפ The Yellow Album, שיצא בשנת 2012. השיר הציג "שכבות מעוננות של אובך סינתטי מעל תופים סנקטיים ונקיים".

באותה השנה, הפיק גם את "Sexting" של סקולבוי קיו, ולאחר מכן את ההפקה הידועה ביותר שלו, "Money Trees", מתוך אלבום הפלטינה Good Kid, M.A.A.D City של קנדריק לאמאר.<ref name="complex1"></ref> 

בשנת 2013, הפיק את "Hell of a Night" של סקולבוי קיו<ref></ref> ואת "Worst Behavior" של דרייק, שהגיע למקום ה-89 במצעד הבילבורד הוט 100.<ref></ref><ref></ref> ה "Money Trees", בו מסומפל השיר "Silver Soul" של להקת האינדי רוק ביץ' האוס, נבחר על ידי מגזין קומפלקס כאינסטרומנטל התשיעי הטוב ביותר לשיר בחמש השנים האחרונות, נכון לשנת 2013.<ref name="Complex"></ref> מאוחר יותר, בספטמבר 2013, דורג על ידי קומפלקס כמפיק ההיפ הופ התשיעי הטוב ביותר כרגע.<ref name="Complex" /> בהמשך העשור, שיתף פעולה עם אמנים כגון לקריי, קנדריק לאמאר, ביג K.R.I.T., ג'זמין סוליבן ואל ורנר, בין היתר.<ref name="complex1" /> בשנת 2015, הפיק שלוש רצועות באלבום Compton: A Soundtrack של ד"ר דרה.

==קישורים חיצוניים==

==הערות שוליים==

קטגוריה:תקליטנים אמריקאים
קטגוריה:מפיקי היפ הופ אמריקאים
קטגוריה:אמני מוזיקה אלקטרונית
קטגוריה:פזמונאים אמריקאים
קטגוריה:זמרים אמריקאים
קטגוריה:אמריקאים שנולדו ב-1983
שגרירות מולדובה בישראל

שגרירות מולדובה בישראל היא הנציגות הדיפלומטית הרשמית של מולדובה בישראל. השגרירות פועלת לקידום האינטרסים השונים של מולדובה בישראל, ומהווה חלק מהמאמץ המולדבי לעודד קשרים שונים בין שתי המדינות. השגרירות ממוקמת ברחוב לאונרדו דה וינצ'י 21 בתל אביב.

שגריר מולדובה בישראל הוא אלכסנדר רויטמאן, שמונה ב-2022. קודמתו בתפקיד הייתה גבריאלה מורארו שמונתה בדצמבר 2015.

== המחלקות השונות בשגרירות ==
* לשכת השגריר
* המחלקה הפוליטית
* מחלקת מסחר
* מחלקת ניהול
* המחלקה הקונסולרית

==ראו גם==
* יחסי ישראל–מולדובה

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תל אביב-יפו: שגרירויות
קטגוריה:יחסי ישראל–מולדובה
קטגוריה:מולדובה: יחסי חוץ
קרב נסייאר

קרב נסייאר (בנורווגית: Slagt ved Nesjar) היה קרב ימי שהתרחש בפיורד אוסלו שבנורווגיה ב-25 במרץ 1016. היה זה המאורע הראשון בשלטונו של המלך אולף האראלדסון (הנודע לאחר מכן כ"אולאף הקדוש"). משורר החצר בחצר המלוכה האיסלנדית זיגווטר ת'ורט'רסון (Sigvatr Þórðarson) חיבר שיר לזכרו של הקרב ולתוצאותיו הטראגיות. כ-1,000 שנה לאחר התרחשות הקרב הקימו גם כן אנדרטה בכפר הלגרואה, שם מאמינים שעל פי מקורות היסטוריים היה מקום התרחשות הקרב.

==רקע היסטורי==
מקורות עממיים ממקמים את זירת ההתרחשות בקצה המערבי של פיורד אוסלו, אך המקום המדויק אינו ידוע. הקבוצות הלוחמות היו תובעי הכס ובראשם אולאף האראלדסון, כנגדו ניצב השליט סוון הוקונסון ואלו שתמכו בו. 

לאחר הפסדו ומותו של אולף טריגבאסון בקרב סבולדר, חולקה נורווגיה בין שלושת המנצחים, חלקה הצפון-מזרחי עבר לחזקתה של שוודיה ומלכה, אולוף סקטקונונג, חלקה הדרום-מערבי עבר לחזקתו של איריק הוקונסון ואחיו-למחצה הסוון הוקונסון, שניהם שליטי נורווגיה דה פקטו, אך למעשה חלק זה נשלט על ידי ממלכת דנמרק ובראשה סוון פורקבירד, ואילו דרומה נשאר עצמאי, מנוהל על ידי אצילים מקומיים. עם זאת, כשאיריק הוקונסון הצטרף לגיסו קנוט הגדול במסע לכיבוש אנגליה, הדנים שהיו שם נסוגו והתקפלו מהשטח. את השטח הזה תפס האראלד האראלדסון, אשר טען לבעלותו, עקב היותו נצר למשפחת המלוכה "פיירהייר". סוון, אשר בסיס מושבו היה בנידרוס (טרונדהיים, בטרנדלג של היום), נודע כי אולאף גייס תמיכה במזרח נורווגיה. הוא הפליג לאורך חופי נורווגיה. בדרך הוא איחד כוחות עם כמה בעלי ברית בקרב ראשי החקלאים בנורווגיה, הבולט שבהם היה ארלינג סקיאלסון. לעומת זאת, אולאף האראלדסון סיים לאסף את כוחותיו מוקדם יותר והחל את נסיעתו צפונה כדי להתעמת עם סוון. הציים התעמתו מול החוף ב"יום ראשון של הדקלים", 25 במרץ 1016. במהלך הקרב נגרמו אבדות כבדות לשני הצדדים, עם זאת, שום דמות חשובה לא נהרגה. עם זאת, תוצאת הקרב נסתיימה בניצחונו של אולף האראלדסון וברדיפתו אחר סוון הוקונסון. לאחר הקרב סוון נמלט לשוודיה, אך מת בדיוק כשהחל לגייס צבא כדי להחזיר את השטחים הכבושים חזרה לשליטתו.
==ראו גם==
*קרב סבולדר
ג'ון מקפרסון ברין

ג'ון מקפרסון ברין (באנגלית: John Macpherson Berrien; ) היה עורך דין ופוליטיקאי אמריקאי, שכיהן כסנאטור מטעם ג'ורג'יה וכתובע הכללי של ארצות הברית בממשלו של הנשיא אנדרו ג'קסון.
==ראשית חייו==
ג'ון מקפרסון ברין נולד בבית רוקינגהאם שבעיירה רוקי היל שבניו ג'רזי, למייג'ור ג'ון ברין, בנו של השופט ג'ון ברין , ולמרגרט מקפרסון. ב-1782 הוא עבר עם הוריו לסוואנה שבג'ורג'יה. ב-1796 הוא סיים את לימודיו בקולג' פרינסטון. הוא למד משפטים בסוואנה ובגיל 18 התקבל ללשכת עורכי הדין והחל לעסוק במקצוע בלואיסוויל, ג'ורג'יה. לאחר שובו לסוואנה הוא נבחר ב-1809 כיועץ המשפטי של הסבב השיפוטי המזרחי של ג'ורג'יה. בשנים 1810–1821 הוא כיהן כשופט באותו סבב שיפוטי עד להתפטרותו. במלחמת 1812 הוא שירת כקפטן בפלוגת הפרשים המתנדבים של ג'ורג'יה.
==קריירה פוליטית==
בשנים 1822–1823 כיהן ברין כחבר הסנאט של ג'ורג'יה. לאחר מכן הוא נבחר מטעם סיעת תומכי אנדרו ג'קסון במפלגה הדמוקרטית לסנאט של ארצות הברית וכיהן בו החל ממרץ 1825.

ב-9 במרץ 1829 הוא התפטר מהסנאט כדי לקבל את משרת התובע הכללי של ארצות הברית בקבינט של הנשיא אנדרו ג'קסון. משימתו הראשונה הייתה לנהל את התביעה נגד המבקר הרביעי של מחלקת האוצר, טוביאס ווטקינס על מעילה בכספי ציבור. ברין הצליח להביא לידי הרשעתו של ווטקינס. בהמשך תמך ברין בזכויות המדינות ב. במקרה של חוקי הימאים השחורים, הוא ראה בהם כיישום מתאים של סמכויות השיטור של המדינות וככאלה שמעבר לסמכות הממשל הפדרלי. ב-22 ביוני 1831 התפטר ברין מתפקידו כתובע הכללי על רקע פרשיית התחתונית.

לאחר סיום תפקידו המשיך ברין לעסוק בעריכת דין עד שנבחר שוב כנציג המפלגה הוויגית לסנאט וכיהן בו ממרץ 1841 ועד מאי 1845, כאשר הוא התפטר שוב כדי לקבל את המינוי כשופט בבית המשפט העליון של ג'ורג'יה. בנובמבר אותה השנה הוא התפטר מכהונתו כשופט כדי לשוב לסנאט לאחר שלא נמצא לו מחליף. ב-1846 הוא נבחר לכהונה נוספת בסנאט וכיהן בו עד מאי 1852 כאשר הוא התפטר בפעם השלישית.

השקפותיו של ברין בנושאים שנויים במחלוקת הקצינו במהלך כהונתו בסנאט והוא היה מזוהה עם מפלגת זכויות הדרום קצרת הימים כצעד של התנגדות לפשרת 1850 ול.

ברין שימש כיושב ראש ועדת המשפט של הסנאט בשנים 1827–1829 ובשנים 1841–1843. ב-1855 הוא היה נשיא הוועידה של המפלגה האמריקנית שהתקיימה במילדג'וויל, ג'ורג'יה.

==חייו האישיים, מותו ומורשתו==
ברין החזיק בבעלותו עבדים. ב-1830 היו בבעלותו 90 עבדים. ב-1840 שירתו בביתו שבסוואנה 8 עבדים ובנוסף הוא החזיק ב-140 עבדים באדמותיו שברחבי המחוז. ב-1843 היו בבעלותו 143 עבדים.

ג'ון מקפרסון ברין נפטר בסוואנה ב-1 בינואר 1856. הוא נטמן בבית הקברות לאורל גרוב שבעיר. על שמו נקראו מחוזות בג'ורג'יה ובמישיגן.

ברין היה אחד ממייסדי האגודה ההיסטורית של ג'ורג'יה ב-1839 ושימש כנשיאה הראשון. האגודה מחזיקה אוסף של מסמכיו ומעניקה מדי שנה פרס על שמו על תרומה יוצאת מן הכלל להיסטוריה של ג'ורג'יה.

==קישורים חיצוניים==

* [https://www.justice.gov/ag/bio/berrien-john-macpherson ג'ון מקפרסון ברין] באתר מחלקת המשפטים של ארצות הברית 
* 
* 

==הערות שוליים==

קטגוריה:התובעים הכלליים של ארצות הברית
קטגוריה:חברי הקבינט של ארצות הברית בממשל אנדרו ג'קסון
קטגוריה:חברי הסנאט של ארצות הברית מג'ורג'יה
קטגוריה:סנאטורים חברי המפלגה הוויגית
קטגוריה:חברי האספה הכללית של ג'ורג'יה
קטגוריה:שופטי בתי המשפט של מדינת ג'ורג'יה
קטגוריה:בוגרי אוניברסיטת פרינסטון
קטגוריה:עורכי דין אמריקאים
קטגוריה:אנשי הכוחות המזוינים של ארצות הברית במלחמת 1812
קטגוריה:אמריקאים שנולדו ב-1781
קטגוריה:אמריקאים שנפטרו ב-1856
הישיבה הגדולה עפולה

הישיבה הגדולה עפולה או ישיבת נחלת אברהם היא ישיבה גדולה המשתייכת לזרם החרדי ליטאי. הישיבה שוכנת בשכונת עפולה עילית, בעיר עפולה.

הישיבה מונה נכון ל-2021, כ-220 תלמידים ומאות בוגרים.

== יסוד הישיבה ==
הישיבה הוקמה בשנת 2011 (קיץ תשע"א) על ידי הרב רפאל מנחם בלום ובעצתו של הרב אהרן יהודה לייב שטיינמן, לצורך הקמת קהילה חרדית בעיר עפולה. רבים מרבני הישיבה הם בוגרי ישיבת נחלת הלויים ובתחילת שנותיה הישיבה אף נקראה 'נחלת עפולה' (במלעיל), בהמשך שונה שמה ל"הישיבה הגדולה עפולה" והיא מתנהלת בצורה עצמאית<ref></ref>.

גרעין התלמידים הראשון מנה 20 בחורים, ממגוון ישיבות ברחבי הארץ והשתכנה בעזרת נשים של בית הכנסת "נצח ישראל". כעבור שנה הישיבה רכשה מבנה בסמוך לאזור התעשייה בעפולה עילית.
בנין הישיבה
בתחילת שנת ה'תשע"ה (2014) נכנסה הישיבה לבית מדרש חדש, ובתחילת שנת ה'תשע"ט (2018) נחנכה פנימייה חדשה.

בכסלו תשפ"ג (2022) נערך מעמד הנחת אבן הפינה לבנין חדש של הישיבה, והוכרז על שמה החדש "ישיבת נחלת אברהם".

== צוות ומאפיינים ==
הרב רפאל מנחם בלום, מראשי הישיבה
ראשי הישיבה הם הרב רפאל מנחם בלום והרב אליהו מרדכי לנג, המשגיחים הם הרב בנימין ברויאר והרב יהודה בלום. ובנשיאותו של הרב אברהם אליהו וינקלר מראשי ישיבת נחלת הלויים.

דרך הלימוד בישיבה מבוססת על דרכו הלימודית והמוסרית של הרב שלמה וולבה, ובהכוונת תלמידו רבי אברהם אליהו וינקלר. בניגוד לרוב הישיבות, גם התלמידים המבוגרים, כולל ועד רביעי, שומעים שיעור יומי מהר"מים.

בבניין הישיבה קיים אוצר ספרים גדול הכולל אלפי ספרים חלקם נדירים.

== הקהילה החרדית ==
כשנה לאחר קום הישיבה החלה הגירה גדולה של זוגות צעירים חרדים מחסידות ויז'ניץ לשכונת עפולה עילית, ובהמשך החלו להגיע למקום גם משפחות מהמגזר החרדי ליטאי. נכון לשנת 2020 מתגוררות כ-300 משפחות חרדיות בשכונת עפולה עילית. רבני הישיבה גרים בשכונת גבעת המורה, המונה כ-450 משפחות, ומאופיינת בתושבים מהזרם הליטאי.

כמו כן הוקמו באזור כוללים, שחלקם יועד גם לבוגרי הישיבה. הישיבה מהווה גרעין משמעותי להתיישבות חרדית באזור.

== מטרות רשמיות של הישיבה ==
בין מטרותיה של הישיבה, הפצת יהדות בעיר עפולה על ידי הקמת ישיבה גדולה וישיבה קטנה, כוללים לאברכים ובעלי בתים, רשת שיעורים באזור כולו ופעילויות לבני נוער ואוכלוסייה ותיקה, עזרה לתושבים נזקקים באמצעות גמ"ח, חלוקת סלי מזון וקמחא דפסחא ותמיכות כספיות, ועוד.

== קישורים חיצוניים ==

* 
* [https://www.bimmae.com/main/post/13d920a1-d688-4c1b-b4ef-d2f25dd8a7bb בישיבה הגדולה עפולה, התכנסו יחד הבחורים השוהים במתחמי קפסולות] באתר בימה.

==הערות שוליים==

קטגוריה:ישיבות גדולות בישראל
קטגוריה:ישיבות ליטאיות בישראל
קטגוריה:עפולה: חינוך
קטגוריה:עפולה: דת
קלדון ג'ונסון

קלדון ויילדר ג'ונסון (באנגלית: Keldon Wilder Johnson; נולד ב-11 באוקטובר 1999) הוא כדורסלן אמריקאי, המשחק בעמדת הקלע בקבוצת סן אנטוניו ספרס מליגת ה-NBA, וכן בנבחרת ארצות הברית.

==קריירת מכללות==
ג'ונסון נולד בעיר צ'סטרפילד שבווירג'יניה, ובנערותו למד ב"אקדמיית אוק היל", בה למדו בעבר כדורסלנים מצליחים רבים כגון כרמלו אנתוני, ראז'ון רונדו וקווין דוראנט. בשנת 2018 החל ללמוד באוניברסיטת קנטקי, על מנת לשחק בקבוצת הכדורסל שלה תחת המאמן ג'ון קליפארי. בעונתו היחידה בקבוצה היה אחד משחקניה המובילים, לצד פי. ג'יי. וושינגטון וטיילר הירו, ורשם ממוצעים של 13.5 נקודות, 5.9 ריבאונדים ו-1.6 אסיסטים למשחק.

באפריל 2019, הודיע על עזיבתו את האוניברסיטה, לאחר שנה אחת בלבד, לטובת התמודדות לבחירה בדראפט ה-NBA.

==קריירת משחק מקצועית==
בדראפט ה-NBA{{כ}} 2019 נבחר ג'ונסון על ידי סן אנטוניו ספרס, בבחירה ה-29. לאורך עונת הרוקי שלו שותף ב-17 משחקים בלבד ב-NBA; לאחר שקלע 4.6 נקודות בממוצע למשחק בתשעת המשחקים הראשונים שלו, זכה לדקות משחק מרובות יותר ב"בועה באורלנדו", ובשמונת המשחקים בה קלע 14.1 נקודות למשחק. במהלך העונה נשלח מספר פעמים בהשאלה לקבוצת הבת של סן אנטוניו מליגת הפיתוח – אוסטין ספרס – במדיה רשם ממוצעים של 20.3 נקודות, 5.8 ריבאונדים ו-2.1 אסיסטים למשחק.

בחודש יולי 2021, נכלל בסגל של נבחרת ארצות הברית לאולימפיאדת טוקיו.

==סטטיסטיקות הקריירה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| 
| סן אנטוניו
| 17 || 1||17.7|| 0.596 || 0.591 || 0.795 || 3.4 || 0.9 || 0.8 || 0.1 || 9.1
|- style="background-color: #EFEFEF;"
| 
| סן אנטוניו
| 69 || 67 || 28.5 || 0.479 || 0.331 || 0.740 || 6.0 || 1.8 || 0.6 || 0.3 || 12.8
|-
| 
| סן אנטוניו
| 75 || 75 || 31.9 || 0.466 || 0.398 || 0.756 || 6.1 || 2.1 || 0.8 || 0.2 || 17.0
|- style="background-color: #EFEFEF;"
| 
| סן אנטוניו
| 63 || 63 || 32.7 || 0.452 || 0.329 || 0.749 || 5.0 || 2.9 || 0.7 || 0.2 || 22.0
|- style="background-color:#80BFFF; font-weight:bold;"
| colspan="2" | קריירה
| 224 || 205 || 30.0 || 0.468 || 0.363 || 0.752 || 5.6 || 2.1 || 0.7 || 0.2 || 16.5
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:וירג'יניה: כדורסלנים
קטגוריה:כדורסלני אוניברסיטת קנטקי
קטגוריה:בחירות דראפט של סן אנטוניו ספרס
קטגוריה:כדורסלני סן אנטוניו ספרס
קטגוריה:כדורסלני אוסטין ספרס
קטגוריה:כדורסלני נבחרת ארצות הברית
קטגוריה:אמריקאים שנולדו ב-1999
קטגוריה:אלופים אולימפיים אמריקאים באולימפיאדת טוקיו (2020): כדורסל
יחסי סין–תימן

נשיא [[צפון תימן עבדאללה א-סלאל (במרכז) בעת ביקור בסין, 1964]]
יחסי סין-תימן הם היחסים הדיפלומטיים, הרשמיים והמלאים שבין הרפובליקה העממית של סין לרפובליקה התימנית.

== סקירה כללית ==
היחסים בין שתי המדינות כוננו בשנת 1958. בהסכם לשיתוף פעולה מסחרי, טכנולוגי ותרבותי.

על פי ההסכם של 1958, סין הלוותה לתימן הלוואה ללא ריבית של 70 מיליון פרנק שווייצרי, בה התאפשר לתימן לרכוש אספקה מסין. באותה עת, בייג'ינג הלוותה לתימן הלוואה ללא ריבית של 16.3 מיליון דולר על מנת לעזור במימון פרויקטים לפיתוח תימן.

הסכם נוסף בין המדינות נחתם ב-9 ביוני 1964 יחד עם הסכמים נוספים לשיתופי פעולה כלכלי, טכנולוגי ותרבותי. סין תמכה בבניית מפעלים וכבישים בתימן ובייג'ינג הלוותה לתימן הלוואה נוספת ללא ריבית של 16.3 מיליון דולר.

== נציגויות דיפלומטיות ==
* סין מחזיקה בתימן שגרירות בצנעא. וקונסוליה בעדן.
* תימן מחזיקה בסין שגרירות בבייג'ינג.

== זכויות אדם ==
ביוני 2020, תימן הייתה המדינה ה-53 שתמכה בחוק הביטחון הלאומי בהונג קונג באו"ם.

== ראו גם ==
* יחסי החוץ של סין

==קישורים חיצוניים==
מבער

חיתוך [[מסילת רכבת באמצעות מבער חמצן-אצטילן]]
מבער הוא מכשיר המשמש ליצירת להבה מבוקרת על ידי בעירה של גז דליק.

== שימושים ==
מבער יכול להיות מכשיר בפני עצמו או להיות חלק ממערכת (למשל בכיריים). השימושים הנפוצים של מבערים הם חימום חומרים, בישול, הלחמה, ריתוך, התכה, חיתוך (בעיקר של מתכות), אמנות (למשל ניפוח זכוכית). קיימים גם מבערים המיועדים לתאורה.

== מבנה ופעולה ==
המבער בנוי מנחיר (או שניים, ראו להלן) המחובר לצינור, אליו מוזרם גז דליק מתוך מכל דרך ברז המאפשר שליטה על עוצמת הזרימה. יש מבערים הכוללים גם מצית. עם פתיחת הברז זורם הגז דרך הצינור ונפלט מהנחיר. הצתתו יוצרת להבה יציבה ובגודל קבוע, על פי יעודו של המבער ובהתאם למצב הברז. קיימים מבערים עם צינורות מתכתיים ומבערים עם צינורות גמישים, בהתאם לשימוש הנדרש.
=== דלק ===
הגזים העיקריים המשמשים במבערים הם אצטילן, פרופן, בוטאן, גז טבעי, גפ"מ ומימן. במבער פשוט, הלהבה נוצרת מחימצון של הגז באוויר. במבערים עם שני נחירים משמש הנחיר השני להזרמת חמצן ליצירת להבה בטמפרטורה גבוהה: לדוגמה, טמפרטורת להבה אדיאבטית של פרופן עם אוויר (בתנאי סביבה של 20°C ולחץ אטמוספירי 1 בר) היא 1980°C, בעוד שבאותם התנאים הלהבה של פרופן עם חמצן תבער בטמפרטורה של 2800°C.

== מבערים מיוחדים ==
שימוש במבער גז להכנת [[קרם ברולה]]
* להביור הוא מבער המשמש כנשק.
* מבער חמצן-מימן משמש לריתוך ולתאורה מתחת לפני המים.
* מבערים שהם חלק מתנור התכה מקבלים אוויר בלחץ באמצעות מפוח.
* מבער בונזן משמש לחימום ועיקור במעבדות.
* לשימוש ביתי קיימים מבערי יד המשמשים בבישול, למשל ליצירת שכבת קרמל מעל למאכל כגון בקרם ברולה.
* מבערים בעלי נחירים רחבים מאוד המשמשים לבישול בסירי מחנאות מכונים "כלב גז". מבערים קטנים נקראים גזיה. כלבי גז משמשים גם לחימום זפת לאיטום גגות.

== בטיחות ==

השימוש במבערים מערב גזים דליקים מאוד ואש גלויה, ולכן כרוך בסיכון מוגבר. על מנת לצמצם את הסיכוי להתרחשות תאונות הנובעות משימוש במבערים ולהקטין את נזקן אם התרחשו קיימים מגוון של אמצעי בטיחות וטכניקות עבודה מיוחדות. גופים מאסדרים כ בישראל, ה-OSHA וה-NFPA בארצות הברית מפרסמים הנחיות לאמצעי הבטיחות שיש לנקוט בעת שימוש במבערים. בנוסף, חברות פרטיות העוסקות בתחום מציעות קורסי הכשרה בתחום הבטיחות בשימוש במבערים.

==קישורים חיצוניים==
* 

==הערות שוליים==

*
קטגוריה:כלי עבודה
קטגוריה:כלי חיתוך
קטגוריה:הלחמה
קטגוריה:עיבוד מתכת
קטגוריה:אמצעי חימום והכנת מזון
קטגוריה:ריתוך
Le temps perdu

"Le temps perdu" (בעברית: "הזמן שאבד") הוא שיר שבצעה הזמרת הצרפתייה מטה אלטרי. השיר ייצג את צרפת בהופעת הבכורה, באירוויזיון 1956. השיר נכתב על ידי הסופרת רחל ת'ורו, והולחן על ידי אנדרה לודג'. השיר הושר חמישי בסדר ההופעות, לפני לוקסמבורג ואחרי גרמניה.

== רקע ==
בדומה לשאר שירי התקופה, השיר נכתב בסגנון שאנסון צרפתי. במרכז מילות השיר עומד המאהב לשעבר של אלטרי, שמנסה לחזור אליה. אלטרי שרה את השיר בתקווה שהפעולה תסיח את דעתה מהכאב שעברה עם אותו המאהב.

== באירוויזיון ==
ב-24 במאי 1956, השיר בוצע על ידי אלטרי בתחרות האירוויזיון. מיקומו הסופי של השיר אינו ידוע היות שמארגני התחרות הכריזו על הזוכה בלבד. מעריצים רבים של התחרות טוענים כי השיר סיים במקום השלוש עשרה עם אפס נקודות. השיר השני של צרפת בתחרות, "Il est là", בוצע על ידי הזמרת דני דאוברסן.

== קישורים חיצוניים ==

== הערות שוליים ==

קטגוריה:שירי 1956
קטגוריה:סינגלים מ-1956
קטגוריה:שירי אירוויזיון 1956
קטגוריה:שירי צרפת באירוויזיון
קטגוריה:שירים בצרפתית
קטגוריה:שירים על כאב לב
יחסי אוקראינה–פורטוגל

שגרירות אוקראינה בליסבון
יחסי אוקראינה–פורטוגל הם יחסי החוץ בין פורטוגל לאוקראינה.

== סקירה כללית ==
פורטוגל הכירה בעצמאות אוקראינה בשנת 1991. היחסים הדיפלומטיים בין שתי המדינות כוננו בשנת 1992. שתי המדינות חברות מלאות בארגון לביטחון ושיתוף פעולה באירופה ובמועצת אירופה.

== נציגויות דיפלומטיות ==
* פורטוגל מחזיקה באוקראינה שגרירות בקייב.
* אוקראינה מחזיקה בפורטוגל שגרירות וקונסוליית כבוד בליסבון וקונסוליה בפורטו.

== קישורים חיצוניים ==

* [https://archive.today/20120804083042/www.mfa.gov.ua/portugal/ שגרירות אוקראינה בליסבון] ו

== הערות שוליים ==
Layers

Layers (בעברית: שכבות) הוא אלבום הבכורה של הדי ג'יי והמפיק המוזיקלי הצרפתי קונגס. האלבום יצא לאור בצרפת ב-4 בנובמבר 2016 על ידי חברת התקליטים House of Barclay. האלבום הגיע בשיאו למקום השמיני במצעד האלבומים הצרפתי. האלבום כולל את הסינגלים "This Girl", "Don't You Know", "I Feel So Bad" ו-"You Remain".

== סינגלים ==
* "This Girl" – יצא לאור ב-19 בפברואר 2016 כסינגל המוביל של האלבום. זהו רמיקס של השיר המקורי של Cookin' on 3 Burners, עם שירה של קיילי אולדיסט. השיר הגיע בשיאו למקום הראשון במצעד הסינגלים הצרפתי.
* "Don't You Know" – יצא לאור ב-24 ביוני 2016 כסינגל השני של האלבום. השיר הגיע בשיאו למקום החמישי במצעד הסינגלים הצרפתי.
* "I Feel So Bad" – יצא לאור ב-19 באוקטובר 2016 כסינגל השלישי של האלבום. השיר הגיע בשיאו למקום השלישי במצעד הסינגלים הצרפתי.
* "You Remain" – יצא לאור ב-27 באוקטובר 2016 כסינגל השלישי של האלבום. השיר הגיע בשיאו למקום ה-45 במצעד הסינגלים הצרפתי.

== רשימת רצועות ==
שימוש בדגימות בשירים:
* "When You're Gone" – מכיל קטע מתוך השיר "Lost Boy", שנכתב על ידי גרייס אליסון קלי, ג'ו ספרגור ואריק טוביאס וינקורן.
* "I Feel So Bad" – מכיל קטע מתוך השיר "You Made Us Change", שנכתב על ידי ניקולס הילמן.

== קרדיטים וצוות ==
הקרדיטים לקוחים מהערות האלבום.<ref></ref>
* קונגס: תכנות, טכנאי, מיקסינג
* ריינר רוש: מיקסינג ומאסטרינג נוספים
* ג'וליאן קורטיס: מיקסינג ומאסטרינג נוספים (רצועה 2)
* נתניאל נ.מ. רוברט: מנהל הקריאייטיב
* רומיין סטרוס: צילום

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!צרפת (SNEP)<ref></ref>
|פלטינה 2×
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
!מדינה
!תאריך
!פורמט
!חברת תקליטים
|-
! scope="row" |צרפת
|4 בנובמבר 2016
|הורדה דיגיטלית • CD
|House of Barclay
|}

== קישורים חיצוניים ==

* [http://www.yosmusic.com/kungs-layers/ ביקורת על האלבום Layers] באתר חרסונסקי מיוסיק

== הערות שוליים ==

קטגוריה:אלבומי 2016
קטגוריה:אלבומי בכורה מ-2016
חברת המזרח לשיווק מכוניות

"חברת המזרח לשיווק מכוניות (1994) בע"מ" המוכרת בשם המקוצר "חברת המזרח" היא חברה פרטית ישראלית העוסקת בייבוא ושיווק כלי רכב מתוצרת יגואר ולנד רובר הבריטיות. החברה נמצאת בבעלות משפחת עיני.

==היסטוריה==
חברת המזרח לשיווק הוקמה בשנת 1994, לאחר שמשפחת עיני מיזגה את "חברת המזרח למכוניות ומסחר" שהייתה בבעלותם, יחד עם חברת "ליאו גולדברג" לתוך יוניברסל מוטורס ישראל, חברה בבעלות משותפת שמשמשת כנציגה הבלעדית בישראל של יצרניות הרכב ג'נרל מוטורס. חברת המזרח לשיווק הוקמה כחברה נפרדת, כדי להחזיק בפעילות השיווק של "קבוצת רובר" בישראל, שלא נכללה במסגרת המיזוג. בשנת 2000 הפסיקה החברה את פעילותה למשך כשנה לאחר ש"קבוצת רובר" נקלע למשבר, שבסופו היא פורקה. ב.מ.וו, בעלת החברה, מכרה את "קבוצת רובר", למעט המותג "מיני לקבוצת משקיעים שרכשה את הזכויות לייצור רכבי רובר ו-MG, והחלה לפעול כחברה חדשה בשם "MG רובר". חטיבת רכבי השטח לנדרובר נמכרה לחברת פורד תמורת 3 מיליארד דולר.

בספטמבר 2000, חתמה חברת המזרח לשיווק עם חברת פורד על חוזה להארכת זיכיון השיווק של רכבי לנד-רובר בישראל, ובינואר 2001 חתמה על הסכם דומה עם "MG רובר". באוגוסט 2003 החלה ליבוא שוב גם את המותג MG.

ביולי 2010, קיבלה החברה היתר ממשרד התחבורה לייבא לישראל את רכבי חברת "גרייט וול" הסינית. בין הרכבים שייבא היו: הטנדר Steed, מכונית סופר-מיני C10 VOLEEX, והמשפחתית "C30" שייובא ממפעל בבולגריה. הרכבים לא זכו להצלחה בישראל והייבוא נפסק ב-2015. בספטמבר 2020, הודיעה החברה כי היא בוחנת אפשרות לחדש את ייבוא המותג עם דגמים חשמליים.

בסוף שנת 2016 קיבלה גם את זיכיון השיווק של רכבי יגואר שהוחזק בידי מאיר חברה למכוניות ומשאיות. זאת בעקבות ההחלטה של היצרנית הבריטית, שבבעלות טאטא מוטורס, חברת בת של קונצרן טאטא ההודי. טאטא רכשה את יגואר ולנדרובר ב-2008, ואיחדה אותם לחברה אחת בשם .

==קישורים חיצוניים==
* [http://www.landrover.co.il/ האתר של לנד רובר]
* [https://www.jaguar.co.il/ האתר של יגואר]

==הערות שוליים==

קטגוריה:יבואניות כלי רכב בישראל
Ne crois pas

"Ne crois pas" (בעברית: "אל תאמין") הוא שיר שבוצע על ידי הזמרת הצרפתייה מישל ארנו. השיר ייצג את לוקסמבורג בהופעת בכורתה, באירוויזיון 1956. השיר נכתב והולחן על ידי כריסטיאן גיטרו ונוצח על ידי ז'אק לסרי. השיר הושר שישי בסדר ההופעות, לפני איטליה ואחרי צרפת.

== רקע ==
בדומה לשירי התקופה, השיר הושר בסגנון שאנסון צרפתי. במרכז מילות השיר, עומדת ארנו שאומרת למאהב שלה כי יופיו הוא חסר משמעות בשבילה ויעלם עם העת. בנוסף, היא אומרת לו שהוא צריך "לנצל" את היופי שלו עד קצו ולהנות מנראותו הטובה שהולכת ונעלמת.

== באירוויזיון ==
ב-24 במאי 1956, השיר בוצע על ידי ארנו בתחרות האירוויזיון. מיקומו הסופי של השיר אינו ידוע היות שמארגני התחרות הכריזו על הזוכה בלבד, מעריצים רבים של התחרות טוענים כי השיר סיים במקום השישי עם שתי נקודות. השיר השני של לוקסמבורג בתחרות, "Les amants de minuit", בוצע גם הוא על ידי ארנו.

== קישורים חיצוניים ==

== הערות שוליים ==

קטגוריה:שירי 1956
קטגוריה:סינגלים מ-1956
קטגוריה:שירי אירוויזיון 1956
קטגוריה:שירי לוקסמבורג באירוויזיון
קטגוריה:שירים בצרפתית
קטגוריה:שירים על יופי
יחסי אוסטריה–קניה

שר החוץ האוסטרי [[סבסטיאן קורץ נפגש עם מקבילתו הקנייתית אמינה מוחמד בניירובי, 2016]]
יחסי אוסטריה–קניה הם היחסים דו-צדדיים בין רפובליקת אוסטריה לרפובליקת קניה.

== היסטוריה ==
הקשרים הרשמיים בין קניה לאוסטריה החלו בשנת 1908 כאשר אוסטרו-הונגריה פתחה קונסוליית כבוד בעיר החוף מומבסה. בסופו של דבר היא נסגרה עם תחילת מלחמת העולם הראשונה בשנת 1914.<ref name="bmeia">[https://www.bmeia.gv.at/en/austrian-embassy-nairobi/bilateral-relations/east-africa/ Austrian Embassy Nairobi | East Africa]. Retrieved January 12, 2019.</ref>

אוסטריה הייתה בין המדינות הראשונות שהכירו בעצמאותה של קניה בשנת 1963. בסוף שנת 1964 הוחלט לפתוח שגרירות אוסטרית בניירובי. היא נפתחה באפריל 1965 ובשנת 1971 נפתחה שוב קונסוליית הכבוד במומבסה אך כרגע היא סגורה.

המשלחת הדיפלומטית של קניה באוסטריה נפתחה בשנת 1994. היא מטפלת בעניינים רבים הנוגעים לאו"ם מאחר שווינה מארחת כמה ארגוני או"ם גדולים כמו סבא"א ו-UNODC.<ref name="kenyaembassyvienna">[https://kenyaembassyvienna.at/about-us/ Permanent Mission of the Republic of Kenya in Vienna]. Retrieved January 12, 2019.</ref>

בסוף 2018 ביקר הנשיא אוהורו קניאטה באוסטריה לפורום אפריקה-אירופה בווינה. הוא נפגש וניהל שיחות עם נשיא אוסטריה אלכסנדר ואן דר בלן. השיחות התמקדו בעיקר בשימור חיות בר ופיתוח אנרגיה מתחדשת.<ref name="presidency">[http://www.president.go.ke/2018/12/17/wildlife-conservation-renewable-energy-and-curriculum-reforms-top-agenda-as-president-kenyatta-meets-austrian-president/ Wildlife Conservation, Renewable Energy And Curriculum Reforms Top Agenda As President Kenyatta Meets Austrian President]. Retrieved January 12, 2019.</ref>

== סחר ==
בשנת 2011 הסתכם המסחר בין קניה לאוסטריה בערך ב-3.265 מיליארד KES (27.98 מיליון אירו). אוסטריה ייצאה סחורות בשווי 2.3 מיליארד KES לקניה בשנת 2011 וקניה ייצאה סחורות בשווי 965.7 מיליון KES.<ref name="businessdaily">[https://www.businessdailyafrica.com/corporate/Austrian-investors-show-keen-interest-in-Kenya/539550-1694512-11prh16z/index.html Austrian investors show keen interest in Kenya]. Retrieved January 12, 2019.</ref>

הייצוא העיקרי של קניה לאוסטריה כולל: פרחים חתוכים טריים וכן פריטי יבוא אחרים כמו פירות, ירקות, קפה ותה.

הייצוא העיקרי של אוסטריה לקניה כולל: מכונות וציוד תחבורה, כימיקלים ומוצרים נלווים, משקאות וטבק וכו'.

== נציגויות דיפלומטיות ==
* אוסטריה מחזיקה בקניה שגרירות בניירובי.
* קניה מחזיקה באוסטריה שגרירות בווינה.

==קישורים חיצוניים==

== הערות שוליים ==
לינדה בירד ג'ונסון רוב

לינדה בירד ג'ונסון רוב (באנגלית: Lynda Bird Johnson Robb; נולדה ב-19 במרץ 1944) היא הגברת הראשונה של וירג'יניה.

==ביוגרפיה==
ג'ונסון נולדה בוושינגטון די. סי., בתו של נשיא ארצות הברית לינדון ג'ונסון והגברת הראשונה ליידי בירד ג'ונסון, היא למדה בבית ספר לבנות בבירה, אחרי כן למדה באוניברסיטת טקסס באוסטין והייתה חברה באחוות סטודנטים, היא גם למדה תקופה מסוימת במוסד האקדמאי "Mercy College" שבניו יורק.

היא הייתה מאורסת לברנרד רוזנבאך, ולאחר מכן הכירה את השחקן ג'ורג' המילטון, כתוצאה מרצח קנדי הוגברה ההגנה של השירות החשאי של ארצות הברית על המקורבים לנשיא, היא והמילטון היו מבין הראשונים שקיבלו הגנה על ידי השירות החשאי.

ב-1967 נישאה לצ'אק רוב, קפטן בחיל הנחתים של ארצות הברית, חתונתם נערכה בחדר המזרחי של הבית הלבן, נולדו להם שלוש בנות.

ב-1979 הנשיא ג'ימי קרטר הזמין אותה לעמוד בראש הבאה לקדם את זכויות האישה ושוויון בין המינים, היא שימשה בתפקיד עד שבדצמבר 1980 נסגרה הוועדה.

ב-1982 נבחר בעלה לתפקיד מושל וירג'יניה ולפיכך היא נהפכה לגברת הראשונה של המדינה, הוא כיהן בתפקיד עד 1986, לאחר מכן הוא גם היה חבר בסנאט מטעם וירג'יניה.

מ-1969 ועד 1981 עבדה כעורכת במגזין , היא שימשה כראש מועצת המנהלים של הספרייה והמוזיאון הנשיאותיים על שם לינדון ג'ונסון.

==קישורים חיצוניים==

* [https://ourwhitehouse.org/lynda-johnson-robb/ ביוגרפיה], באתר Our White House

קטגוריה:בני זוג של מושלי מדינות ארצות הברית
קטגוריה:ילדי נשיאי ארצות הברית
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
אולי ומון

אולי ומון (באנגלית: The Ollie & Moon Show) היא סדרת טלוויזיה צרפתית-אמריקאית-קנדית מונפשת לילדים, שפותחה על ידי דיאן קרדנסור, רוברט ורגס ודייוויד מישל<ref></ref> בהתבסס על סדרת ספרים בעלת אותו שם. הסדרה שודרה לראשונה ב-Sprout בארצות הברית ב-27 במאי 2017, והיא הועברה כשהערוץ הפך ל-Universal Kids חודשים אחר כך. הסדרה עדיין משודרת בשידורים חוזרים ב-Universal Kids והיא זמינה גם נטפליקס.<ref></ref>

בישראל הסדרה שודרה לראשונה בדיבוב עברי בשנת 2017 בערוץ החינוכית.

== דמויות ==
* אולי - חתול כתום שיטתי שאוהב לתכנן.
* מון - חתולת שמנת אימפולסיבית שאוהבת להרפתקאות.
* סטנלי - חלזון כחול וסגול, ובן זוגם של אולי ומון.

== מדבבים בעברית ==
את הדיבוב העברי ביים שלום ויינשטיין.
* שיר כהן - אולי
* איילה פלדמן - מון
* גילן שחף - סטנלי
* ערן מור
* עינת אזולאי
* אמנון וולף
* תמי ברק
* אלונה אלכסנדר

== קישורים חיצוניים ==

* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית

קטגוריה:סדרות טלוויזיה אמריקאיות לילדים
קטגוריה:סדרות טלוויזיה בריטיות לילדים
קטגוריה:סדרות טלוויזיה צרפתיות לילדים
קטגוריה:סדרות הנפשה אמריקאיות
קטגוריה:סדרות הנפשה בריטיות
קטגוריה:סדרות הנפשה צרפתיות
קטגוריה:הטלוויזיה החינוכית הישראלית - תוכניות רכש
קטגוריה:כאן חינוכית: תוכניות רכש
שיאה

עץ שיה
השיאה (Shea; שם מדעי: Vitellaria paradoxa) הוא עץ פרי אפריקני ממשפחת הספוטיים והמין היחיד בסוג ויטלאריה. הוא עץ נשיר, וגובהו הממוצע נע בין 7–15 מטרים, אך עשוי להגיע גם לגובה 25 מטרים וקוטר הגזע לכשני מטרים.

הפרי הוא אגוז שתכולת הזרע שלו עשירה בשומן שממנו מפיקים את חמאת השיאה. האגוז מרכיב חשוב בתזונה באפריקה ויש לו ייעודים נוספים.
העץ נמצא ברשימת ה-IUCN בין המינים בסכנת הכחדה, עקב ריבוי שריפות וניצול יתר.

שני תת-מינים מוכרים: נילוטיקה (nilotica) במזרח אפריקה, ופרדוקסה (paradoxa) במערב אפריקה.

==תיאור==
העץ מתחיל להניב פרי בגיל 10–15. כשהתפוקה המרבית מושגת בין שנתו ה-20 ל-30. העץ ממשיך לתת פירות כ-200 שנה. הפירות גדולים וצורתם דומה לשזיף. תנובת עץ ממוצעת בין 15 ל-20 קילוגרם של פרי, כשהשיא יכול להגיע לכ-50 ק"ג. כל קילוגרם פרי שווה ל-400 גרם זרעים מיובשים.

==תפוצה==
ממוזער
עץ השיאה גדל פרא בחגורת הסוואנה היבשה של מערב ודרום מסנגל במערב לסודאן ודרום סודאן במזרח, ולרגלי הרמות האתיופיות. בשטחן של 19 מדינות ברחבי יבשת אפריקה, כלומר בנין, בורקינה פאסו, קמרון, הרפובליקה המרכז אפריקאית, צ'אד, אתיופיה, גאנה, גינאה ביסאו, חוף השנהב, מאלי, ניז'ר, ניגריה, סנגל, סיירה לאון, דרום סודאן, סודאן, טוגו, אוגנדה, הרפובליקה הדמוקרטית של קונגו וגינאה.

בחפירות באזור הכפר סאוגה נמצאו עדויות לייצור חמאת שיאה במאה ה-14.

==שימושים==
לחמאת השיאה שימושים נרחבים משימוש למאכל ולמטרות רפואיות, במערב החמאה משמשת פחות למזון ומשולבת בתעשיית הקוסמטיקה. בגאנה ובניגריה מהווה החמאה מרכיב עיקרי בייצור הסבון האפריקאי. יש גרסאות של החמאה כשהיא מזוקקת בחימום ואז היא נוטה להיות לבנה וחלקה, לעומת הכבושה בכבישה קרה שהיא בצבע שמנת צהבהבה ובעלת מרקם גרגרי במקצת.

בחלק ממדינות אפריקה, כמו בנין, חמאת שיאה משמשת כשמן בישול, כשעווה לאיטום, למספרות, להכנת נרות וכמרכיב במשחות רפואיות. היא משמשת על ידי יצרני כלי הקשה אפריקאיים מסורתיים להגברת עמידות העץ הטבעי ממנו עשויים הכלים.

זחלים החיים על עץ השיאה משמשים אף הם למאכל.

==גלריה==
<gallery>	
File:Four à karité.jpg
File:2017.07-455-167cp sheabutter tree,insect(Cirina butyrospermi(Saturniidae,Lepidoptera),larva(caterpillar),eating Koumbia(Tuy Prv.,Hauts-Bassins Rgn),BF fri28jul2017-0902h.jpg
File:Arbre à karité en pays otammari (1).jpg
File:Larabanga Shea Nut.jpg
File:Le karité.jpg
File:Atakora-Ruche en argile (3).jpg
File:Specimen Vitellaria paradoxa.jpg
File:Elephant eating Shea MS5162.JPG
File:Vitellaria paradoxa MS 3765.jpg
File:2015.09-433-015ap(camjpg) Cirina butyrospermi(Saturniidae,Lepidoptera),larva(caterpillar),'chitoumou'='chenille de karité',sheabutter,bread Boromo,BF thu03sep2015-1359h.jpg
</gallery>

==קישורים חיצוניים==

==הערות שוליים==

קטגוריה:ספוטיים
קטגוריה:צמחים יחידים בסוגם
בדפורד CF

בדפורד CF (באנגלית: Bedford CF, קרוי גם: Bedford Blitz, Opel Bedford Blitz) היא סדרה של מסחריות אשר בנוסף יוצרה במספר תצורות, מתוצרת יצרנית הרכב המסחרי הבריטית Bedford Vehicles , חברת בת של ג'נרל מוטורס אשר יוצרו בין השנים 1988–1969 בבריטניה.

=="בדפורד CF"==
* בדגמי "בדפורד CF" הורכבו מנועים קדמיים-אורכיים
* סוגי מנוע: מנועי בנזין, מנועי דיזל
* סוג הנעה: הנעה אחורית
* דגמי "בדפורד CF" נוצלו למגוון שירותים: להובלת אסירים, כניידות משטרה במשטרת בריטניה ובמשטרת אירלנד, כמכוניות גלידה בבריטניה ובאוסטרליה

==תצורות==

* מסחרית
* מיניוואן
* מיניבוס
* מעונוע ("קרוואן")
* טנדר
* אמבולנס
* ניידת משטרה

===סדרות===
* "CF" (יוצר משנת 1969)
* "CF1" (יוצר משנת 1980)
* "CF2" (יוצר משנת 1984)

==גלריה==
<gallery mode="packed" heights="80">
קובץ:1980 Bedford CF van (14574397562).jpg | "בדפורד CF", שנת 1980 - מסחרית
קובץ:1984 Bedford CF (5941344184).jpg | "בדפורד CF", שנת 1984
קובץ:Bedford CF cab with bespoke flat-bed plus load platform registered April 1986 1979cc.jpg | "בדפורד CF" - טנדר
קובץ: 1981 Bedford CF Food Truck 2.3.jpg | "בדפורד CF", שנת 1981
קובץ:Bubbles the Bedford Bus.jpg | "בדפורד CF" - מיניבוס
קובץ:1978 Bedford CFL van (27241487204).jpg | "בדפורד CF", שנת 1978 - מסחרית
קובץ:Bedford CF2 minivan.jpg | "בדפורד CF" - מיניוואן
קובץ: Bedford CF (1987) (37756727552).jpg| "בדפורד CF", שנת 1987
קובץ:Day 330 - West Midlands Police - Historical police van (8211640792).jpg | "בדפורד CF" - ניידת משטרה של מחוז וסט מידלנדס 
קובץ:Wellington Free Ambulance - Flickr - 111 Emergency (17).jpg | "בדפורד CF" - אמבולנס
קובץ:Bedford Ambulance - Flickr - 111 Emergency (1).jpg | "בדפורד CF" - אמבולנס
</gallery>

==ראו גם==
* בדפורד CA
* בדפורד VAM
* בדפורד סוג S
* בדפורד SB

== קישורים חיצוניים ==

* 
* 

==הערות שוליים==

קטגוריה:כלי רכב שהושקו ב-1969
קטגוריה:מכוניות מסחריות
קטגוריה:מיניוואנים
קטגוריה:אמבולנסים
קטגוריה:מיניבוסים
קטגוריה:טנדרים
קטגוריה:כלי רכב בריטיים
CF
הירץ שייאר

אברהם נפתלי הירץ שייאר (בגרמנית: Abraham Naftali Herz Scheuer; 1753 – 1822) היה רב ומקובל גרמני שכיהן כאב בית דין וריש מתיבתא במיינץ, ומחבר ספר "תורי זהב" על שיר השירים.

== ביוגרפיה ==
נולד בפרנקפורט דמיין בשנת 1753 לרבי דוד טבלי שייאר ואשתו השנייה (בתו של רבי נתן אוטיץ, רבה של במברג).

משנת 1778 עד 1782 הנהיג את ישיבת אביו במיינץ כראש הישיבה. בשנת 1811 התמנה לרבה של העיר, שם נפטר ב-10 באוקטובר שנת 1822.

הספד עליו נדפס בספר "אלון בכות" מהרב וולף המבורג.

== מפסקיו ==
במסגרת ריב ההיכל, פסק נגד השימוש בעוגב בבתי כנסת בשבתות וימים טובים (אפילו על ידי נוכרי). פסק ההלכה התפרסם על ידי בית דין הצדק של קהילת המבורג בספר "אלה דברי הברית" (נדפס באלטונה, 1819).

== חיבורו ==
ספרו "תורי זהב" נדפס אחרי פטירתו על ידי נכדו ותלמידו, שמואל באנדי (בן חתנו הרב משה יונה באנדי). בסוף הספר נדפס מאמר על מגילת אסתר תחת השם "שקל הקדש", ועוד דרשות ושו"ת מהמחבר.

== מתלמידיו ==
*הרב איציק אופנהיים
*הרב יצחק ברנייס
*ליב וורמסר, בנו של רבי יצחק אריה וורמסר
*הרב יעקב לוונשטיין

==קישורים חיצוניים==
* 

== הערות שוליים ==

קטגוריה:רבנים: אחרונים
קטגוריה:רבנים אורתודוקסים גרמנים
קטגוריה:מקובלים
קטגוריה:מגנצא: רבנים
קטגוריה:ראשי ישיבה
קטגוריה:אבות בתי דין
קטגוריה:ילידי 1753
קטגוריה:גרמנים שנפטרו ב-1822
עמרי כהן

עמרי כהן (נולד ב-1961 בישראל) הוא מנכ"ל משען, חבר דירקטוריון בנמל חיפה, לשעבר מנכ"ל ההסתדרות, מנכ"ל המכון הבינלאומי למנהיגות, משנה למנכ"ל תשתיות נפט ואנרגיה, דירקטור במרכז הפועל וחבר האספה הכללית ברשת עמל.

==ביוגרפיה==
כהן כיהן במגוון תפקידים ובהם מנכ"ל ההסתדרות, סמנכ"ל משאבי אנוש של רשת עמל, משנה למנכ"ל החברה הממשלתית לתשתיות נפט ואנרגיה, מנהל שיווק בחברה הממשלתית תמ"מ.

בשנת 2012 מונה למנכ"ל המכון הבינלאומי למנהיגות.

מאז 2018 עמרי כהן מכהן כחבר דירקטוריון בנמל חיפה.

כמו כן בשנה זו כהן מונה למנכ"ל רשת בתי הדיור המוגן משען.
רשת בתי הדיור המוגן של משען מונה 9 בתי דיור מוגן ברחבי הארץ. למשען כ-2,500 דירות בהם מתגוררים כ־3,000 דיירים. הרשת מעסיקה כ־1,400 עובדים.

לכהן תואר שני במנהל עסקים מהקריה האקדמית אונו.

==קישורים חיצוניים==
*
*
*
* 
* [https://103fm.maariv.co.il/programs/media.aspx?ZrqvnVq=HMDMEG&c41t4nzVQ=GJL מנכ"ל רשת בתי האבות 'משען' נגד משרד הבריאות], באתר 103fm

==הערות שוליים==

קטגוריה:אנשי עסקים ישראלים
קטגוריה:בוגרי הקריה האקדמית אונו
קטגוריה:דירקטורים ישראלים
קטגוריה:יזמים ישראלים
קטגוריה:מנכ"לים ישראלים
קטגוריה:ישראלים שנולדו ב-1961
רודולף פון נורמן

רודולף קרל פרידריך ארנסט פון נורמן (בגרמנית: Rudolf Carl Friedrich Ernst von Normann; 2 במאי 1806 – 18 ביוני 1882) היה צייר, שרטט, ליתוגרף ומעצב תפאורה גרמני. הוא נחשב לנציג ציור הנוף הרומנטי של בית הספר דיסלדורף.<ref></ref>

== ביוגרפיה ==
קרל פרידריך רודולף ארנסט פון נורמן, צאצא למשפחת האצילים פומרניאן-רוגישן פון נורמן, היה בנם של הסגן הפרוסי קרל וילהלם פון נורמן (נפטר 1806) ואשתו פרידריקה לואיזה פון אוויסטין (1784–1847)

שינוי מיקום חיל המצב הביא לכך שהמשפחה עברה מברלין לדיסלדורף על הריין בשנת 1817. בשנת הלימודים 1823/1824 הוא נרשם לתיכון המלכותי בקובלנץ.<ref>Franz Nicolaus Klein: Publicam Lustrationem Discipulorum Gymnasii Regii Catholicorum Confluentini. Koblenz 1824, S. 38</ref> בסתיו 1827 הוא הצטרף לגדוד הקיסר פרנץ גרד בברלין. ב־16 במאי 1832 הוא הפך לסגן שני וב־13 במאי 1845 הוא מונה לסגן ראשון בגדוד חי"ר של משמרות לנדוור בדיסלדורף.

במקביל לשירותו הצבאי, ממנו התפטר ב 26- במאי 1847, פנה לאמנויות היפות בדיסלדורף. בין השנים 1834 עד 1843 הוא למד באוניברסיטת קונסטאקדמיה של דיסלדורף, לאחר שלמד בימי ראשון בבית הספר לציור כסטודנט של קרל פרידריך שפר, ארנסט קרל תלוט ולמברט קורנליוס. הוא לקח בעיקר את שיעורי הנוף של יוהאן וילהלם שירמר. בשנת 1843 לימד אותו וילהלם פרידריך שדו בכיתת המאסטר שלו.

יחד עם וילהלם קמפהאוזן, הנרי ריטר, רודולף יורדן, הנס גודה, פרדריק ניקולאי ינסן וגוסטב ייקוב קנטון, ייסד פון נורמן את הקבוצה הדמוקרטית והבקורתית בשנת 1844, ששמה מורכב מאותיותיהם הראשונות של שמות החברים.<ref>Bettina Baumgärtel (Hrsg.): Die Düsseldorfer Malerschule und ihre internationale Ausstrahlung 1819−1918. Michael Imhof Verlag, Petersberg 2011, , Band 1, S. 31</ref> הוא גם היה חבר באגודת האמנים מלכסטן.

תחומי העניין שלו היו גם בתיאטרון ובמוזיקה, שעקב אחריהם בביקורים תכופים בתיאטרון דיסלדורף, שם הציג קרל אימרמן קטעים ופליקס מנדלסון-ברתולדי ניהל את האופרה.

הנסיך קרל אנטון פון הוהנצולרן בדיסלדורף, חברו הקרוב, המליץ על נורמן לדוכס אנהלט-דסאו, שמינה אותו למנהל תיאטרון החצר בשנת 1866 ולבמאי בשנת 1867. בשנת 1874 עבד פון נורמן גם על הארכיטקטורה של ארמון המגורים דסאו.

== גלריה ==

<gallery mode="packed" heights="168px">
File:Rudolf von Normann - Cottages in a mountainous lakeland scene 1838.jpg | בית בנוף הררי

File:Rudolf Von Normann - Schweizer Landschaft mit einem Bergsee 1840.jpg | נוף שווצרי

File:Trarbach 1832 Rudolf von Normann.jpg | נוף הררי

File:Rudolf jordan 1836.jpg | רודולף יורדן

</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1806
קטגוריה:גרמנים שנפטרו ב-1882
יחסי אוקראינה–הולנד

שגרירות הולנד בקייב
יחסי אוקראינה–הולנד הם יחסי החוץ בין הולנד לאוקראינה.

== היסטוריה ==
היחסים הדיפלומטיים בין ממלכת הולנד והרפובליקה העממית של אוקראינה כוננו בשנת ב-19 בינואר 1919, וב-3 בפברואר נפתחו נציגויות דיפלומטיות של הרפובליקה העממית של אוקראינה בהולנד. בשנת 1920 החלו הנציגויות הדיפלומטיות האוקראיניות להנפיק אשרות דיפלומטיות כ"משלחת אוקראינית".

בתחילה סירב משרד החוץ של הולנד באופן רשמי להכיר במשלחת הדיפלומטית האוקראינית, אך משרדים הולנדים אחרים ראו באופן בלתי רשמי את המשימה כנציגת אוקראינה במדינה, ובהמשך החל משרד החוץ של הולנד להתחשב במשלחת כנציג רשמי של הרפובליקה העממית של אוקראינה. בהולנד, השאלה האוקראינית נתמכה על ידי הרוב המכריע של המפלגות והקבוצות הפוליטיות, למעט המפלגה הקומוניסטית (החוגים הפוליטיים ההולנדים היו לרוב בגישה שלילית כלפי המדיניות האימפריאליסטית של הבולשביקים, ולכן הם "הזדהו" עם האוקראינים במאבק השחרור שלהם - למשל בוועידת הסוציאליסטים הבינלאומית באמסטרדם שהתקיימה ב-25 באפריל 1920, נציגי הסוציאליסטים ההולנדים הצביעו בעד ההכרה הרשמית ברפובליקה העממית של אוקראינה).

אחת המשימות העיקריות של המשלחת האוקראינית הייתה שחרורם של שבויי מלחמה אוקראינים שהיו בשטח הולנד.

הולנד הכירה בעצמאותה של אוקראינה המודרנית מברית המועצות ב-21 בדצמבר 1991. שתי המדינות כוננו יחסים דיפלומטיים ב-1 באפריל 1992. שגרירות הולנד באוקראינה נפתחה בסתיו 1992, ובקיץ 1993 הוקמה שגרירות אוקראינה במדינות בנלוקס. בשנת 2002 נפתחה בהאג שגרירות אוקראינית עצמאית בהולנד.

אירוע בולט מאוד שהתרחש בין המדינות היה טיסה MH17 של מלזיה איירליינס, אשר יצאה מאמסטרדם והופלה מעל מזרח אוקראינה כשעל סיפונה הולנדים רבים.

משאל עם על אישור הסכם ההתאגדות בין האיחוד האירופי לאוקראינה נערך בהולנד ב-6 באפריל 2016, בו מרבית הצביעים ההולנדים התנגדו להסכם וגרמו להוספת שינויים בו לפי אישורו הסופי.

== נציגויות דיפלומטיות ==
* הולנד מחזיקה באוקראינה שגרירות בקייב וקונסוליה בלבוב.<ref name="Dutch embassy"></ref>
* אוקראינה מחזיקה בהולנד שגרירות בהאג.<ref name="Ukrainian embassy"></ref>

==קישורים חיצוניים==

== הערות שוליים ==
פרדריק ניקולאי ינסן

פרדריק ניקולאי ינסן, (בנורווגית:Frederik Nicolai Jensen ;21 ביוני 1818 – 28 בנובמבר 1870), היה צייר נוף, היסטוריה ודיוקנאות נורווגי מבית הספר דיסלדורף, מורה לתיאטרון, כומר ופוליטיקאי לותרני אוונגליסטי.

== קורות חייו ==
ינסן, בנו של ינס יוהאן ינסן (1774–1824), שנולד בהוסום, ואשתו יוהנה מארי, לבית פרום (1793–1878), למד, כמו אחיו הפוליטיקאי לימים כריסטיאן ינסן (1823–1884), בבית הספר הכנסייתי בעיר מולדתו ברגן. בשנת 1840 השלים תואר בתאולוגיה. בשנת 1841 הוא נרשם ללימודי ציור באקדמיה לאמנות בדיסלדורף, לאחר שלקח שיעורי ציור נוף מהנס לגנגר ראוש (1800–1854) בברגן.
פרדריק ניקולאי ינסן, אינגלבורג ליד הים
בדיסלדורף הצייר קרל פרדיננד זון היה המורה החשוב ביותר שלו. גם רודולף ויגמן לימד אותו. בשנת 1844, בתום לימודיו באקדמיה של דיסלדורף, איחד ינסן כוחות עם גוסטב ייקוב קנטון, הנרי ריטר, רודולף יורדן, הנס גודה, רודולף פון נורמן ווילהלם קמפאוזן כדי להקים קבוצת אמנים דמוקרטית וקריטית מבחינה אקדמית קריניק. שם הקבוצה נוצר מהאותיות הראשונות של חבריה.<ref>Bettina Baumgärtel: Die Düsseldorfer Malerschule und ihre internationale Ausstrahlung. In: Bettina Baumgärtel (Hrsg.): Die Düsseldorfer Malerschule und ihre internationale Ausstrahlung 1819–1918. Michael Imhof Verlag, Petersberg 2011, , Band 1, S. 31; siehe ferner S. 209 (Fußnote 37), 279 (Fußnote 9), 360, 433</ref> הקבוצה הייתה לפני של התאחדות האמנים Malkasten שהוקמה בשנת 1848. הוא שהה בדיסלדורף עד 1845.

לאחר ששהה במינכן, שם פגש את אשתו אורסולה פרנציסקה רויטר, לבית שבאירט (1821–1910), ולאחר נסיעה באיטליה, חזר ינסן לברגן וניסה לחיות כצייר פורטרטים. הוא התעניין גם בתיאטרון. הוא עזר למוזיקאי אול בול בשנת 1849/1850 בהקמת תיאטרון נורסק בהדרכת שחקנים חובבים. תיאטרון נורסק יצר מאוחר יותר את Den Nationale, התיאטרון הוותיק ביותר בנורווגיה.

בשנת 1854 הוא קיבל עבודה ככומר בנורדלנד, בשנת 1863 עבר לכנסייה של שטייגן. ציור מזבח שיצר בשנת 1869/1870 כטריפטיך לכנסיית ואגן בקבלוג בלופוטן, מראה שהוא עדיין צייר בתקופה זו. הציור מראה את ישו מוקף בתלמידיו הנרדמים.

ינסן עבד גם כפוליטיקאי בין השנים 1862 עד 1864. במהלך תקופה זו הוא ייצג את המצביעים בלשכת נורדלנד כחבר סטורטינג.

==קישורים חיצוניים==

== הערות שוליים ==

קטגוריה:ציירים נורווגים
קטגוריה:ילידי 1818
קטגוריה:נורווגים שנפטרו ב-1870
גוסטב יאקוב קנטון

גוסטב יאקוב קנטון (בגרמנית: Gustav Jacob Canton; 7 באפריל 1813 – 20 במרץ 1885) היה צייר נוף ובעלי חיים גרמני ומאייר מבית הספר בדיסלדורף.<ref></ref>

== ביוגרפיה ==
קנטון נולד כבן לסוחר תבלינים במיינץ. הוא קיבל את השיעורים הראשונים שלו בציור ורישום מהציירים ניקולאוס מולר ולואי קאטואר (1792–1841).

בשנת 1832 עבר למינכן ולמד באקדמיה לאמנויות יפות עד 1836. משם יצא לטיול לימודי אל הרי בוואריה, טירול ושווייץ.

בשנת 1837 נסע לדיסלדורף כדי להעמיק את ציורי הנוף באקדמיה לאמנות בדיסלדורף. בין השנים 1838 עד 1847 היה שם תלמידו של צייר הנוף יוהאן וילהלם שירמר.<ref>Rudolf Theilmann: Die Schülerlisten der Landschafterklassen von Schirmer bis Dücker. In: Wend von Kalnein (Hrsg.): Die Düsseldorfer Malerschule. Verlag Philipp von Zabern, Mainz 1979, , S. 144</ref> מורים אחרים מדיסלדורף היו ציירי הנוף אנדראס אכנבאך וקרל פרידריך לסינג. יחד עם וילהלם קמפאוזן, הנרי ריטר, רודולף יורדן, הנס פרדריק גודה, רודולף פון נורמן ופרדריק ניקולאי ינסן, הקים קנטון את הקבוצה הדמוקרטית והקריטית מבחינה אקדמית בשנת 1844, ששמה מורכב מהאותיות הראשונות של חבריה.<ref>Bettina Baumgärtel: Die Düsseldorfer Malerschule und ihre internationale Ausstrahlung. In: Bettina Baumgärtel (Hrsg.): Die Düsseldorfer Malerschule und ihre internationale Ausstrahlung 1819−1918. Michael Imhof Verlag, Petersberg 2011, , Band 1, S. 31</ref> קבוצה זו נחשבת כמבשרת הקמת אגודת האמנים מלקסטן, שנוסדה בשנת 1848 ואליה הוא גם השתייך.

בשנת 1851 קנטון היה אחד האמנים שעבודותיהם הוצגו בגלריה דיסלדורף בניו יורק. באותה שנה נסע לאנגליה וסקוטלנד, שם עבד כליתוגרף. בשנות ה -50 של המאה ה-19 אייר כמה ספרים, וכתב את הספר Der Thiergarten, הזמנה לצעירים להרהר בשלווה ובטבע, ופרסם אותו בהוצאה לאור מיינץ יוזף שולץ. איוריו מתוך סיפורו של ריינארד השועל, של המשורר הסקוטי דייוויד וודר (1790-1854) פורסם בלונדון בשנת 1852, והפכו אותו למאייר מוכר במיוחד.

בין השנים 1853–1857 קנטון עשה סיור דרך איטליה, לדרום צרפת ואל תוך הפירנאים. בשנת 1860 התגורר במיינץ.

בשנת 1864 הוא חזר למינכן וסייר במדינות האלפים ובאיטליה.

במינכן הוא נפטר מדלקת ריאות.

== גלריה ==
<gallery mode="packed" heights="168px">
File:Canton, Gustav Jacob - Lov bisona.jpg | צייד ביזון

File:Canton, Gustav Jacob - Pred vlcim doupetem.jpg| מול מערת הזאב

File:Canton, Gustav Jacob - Ze sveta divociny.jpg| עולם השממה

File:Gustav Jacob Canton - Landschaft.jpg | נוף
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1813
קטגוריה:גרמנים שנפטרו ב-1885
טליוט

Capocorb Vell}}, [[מיורקה]]
טליוט ב-Son Serra, מיורקה
Ses Païsses}}, יישוב טליוטי, מיורקה
טליוט (בספרדית: Talayot, בקטלאנית: talaiot) הוא סוג של מגלית מתקופת הברונזה באיים מנורקה ומיורקה מהתרבות הטליוטית. הטליוטים מתוארכים לשנת 1000 לפני הספירה.
ישנן לפחות כ-274 טליוטים ליד יישובים ומבנים טליוטים. בעוד שלחלק מהטליוטים יש תפקיד הגנתי מובהק, יעודם של טליוטים אחרוים אינו ברור. יש המאמינים שהם שימשו לתצפיות ואיתות למגדלים. במיורוקה, הטליוטים יוצרים רשת. המונומנטים הללו קדמו לטאולס, אשר ניתן למצוא אותם בקרבתם. מבנים דומים לטליוט, אך לא בהכרח קשורים הם נוראגה מסרדיניה, המבנים ה"טוריים" מקורסיקה וה"ססי" מפנטלריה.

==ארכאולוגיה==
ב-2019 התגלתה חרב בת 3,200 שנים מתקופת הברונזה על ידי ארכאולוגים בטליוט בפואיגפונינט במערב מיורקה. הארכאולוגים מאמינים שהנשק נוצר בתקופה בה שקעה התרבות הטליוטית. החרב מוצגת במוזיאון מיורקה.

==אתרים==
* - כ-12 קילומטר דרמית ל- ישנן 5 טליוט וכפר עתיק
* ליד ארטה (מיורקה)
* אתר 
* העיר העתיקה 
* העיר 

==קישורים חיצוניים==

* 

== הערות שוליים ==

*
קטגוריה:ערכים שבהם תבנית בריטניקה אינה מתאימה
קטגוריה:ארכאולוגיה
קטגוריה:תקופת הברונזה
קטגוריה:ספרד: תרבות
עץ חג המולד בבית הלבן

ג'קלין קנדי וג'ון פיצג'רלד קנדי לצד עץ חג המולד השנתי, דצמבר 1962]]
עץ חג המולד של הבית הלבן (באנגלית: White House Christmas Tree) הוא עץ חג המולד הרשמי שמוצב במעונו של נשיא ארצות הברית, הבית הלבן . עץ חג המולד (הנמצא בתוך הבית עצמו) הראשון הוצב בבית הלבן במאה ה-19 (ישנן טענות שונות לגבי השנה המדויקת בה הוצב העץ הראשון) ומאז 1961 היה לעץ נושא שנקבע על פי שיקול דעתה של הגברת הראשונה של ארצות הברית .

עץ חג המולד של הבית הלבן מוצב במרבית המקרים בחדר הכחול אך מדי פעם הוא גם הוצב באולם הכניסה<ref name="aol">"[http://nicedeb.wordpress.com/2010/12/03/white-house-christmas-trees-through-the-years/ White House Christmas Trees]", photo slideshow, wordpress.com, December 2010.</ref>.

חוץ מהעץ שנמצא בתוך הבית, קיים עץ נוסף גדול יותר בכניסה לבית הלבן המכונה "עץ חג המולד הלאומי" .

== היסטוריה ==
ישנן שתי סברות לגבי מתי הוצב עץ חג המולד הביתי הראשון בבית הלבן. לפי סברה אחת, העץ הראשון הוצב בתקופת הנשיא פרנקלין פירס בשנות ה-50 של המאה ה-19, ב-1853 או ב-1856<ref name="nctahist">"[https://web.archive.org/web/20061223220048/http://www.christmastree.org/history.cfm History of Christmas trees]", National Christmas Tree Association, archived December 23, 2006.</ref><ref name="uofi">"[http://urbanext.illinois.edu/trees/facts.cfm Christmas Trees & More]", University of Illinois Extension, Urban Programs Resource Network, accessed March 29, 2009.</ref>. לפי דיווחים אמינים יותר הנשיא בנג'מין הריסון הציב את העץ בפעם הראשונה ב-1888, 1889 או 1891. אשתו, הגברת הראשונה קרוליין הריסון עזרה לו לקשט את העץ שהוצב בחדר הסגלגל-צהוב, על פי מקור אחד מ-1880, הנשיא ג'ון טיילור הציב עץ חג מולד בשנות ה-40 של המאה ה-19, במסגרת חגיגות יום ההולדת לנכדתו הבכורה<ref></ref>.

ב-1961 הגברת הראשונה, ג'קלין קנדי החלה את המסורת של בחירת תמה לעץ חג המולד של הבית הלבן. קנדי קישטה העץ בקישוטים הקשורים לבלט מפצח האגוזים. הילרי קלינטון בחרה בשנתו הראשונה של בעלה בבית הלבן את התמה "מלאכים". לורה בוש בחרה באחת השנים בה בעל כיהן כנשיא את התמה "עונה של סיפורים", ובפעם האחרונה בה הוצב העץ, בדצמבר 2020, בחרה מלאניה טראמפ את התמה "אמריקה היפה".

עץ חג המולד של הבית הלבן נלקח מחלקות אדמה או חנויות שונות מכל רחבי ארצות הברית.
== קישורים חיצוניים ==

* 
* 

== הערות שוליים ==

קטגוריה:הבית הלבן
קטגוריה:עצי חג המולד
יחסי אוקראינה–אירלנד

שגרירות אוקראינה בדבלין
יחסי אוקראינה–אירלנד הם היחסים הדו-צדדיים בין אוקראינה ואירלנד.

== סקירה כללית ==
אירלנד הכירה בעצמאות אוקראינה בשנת 1991 והיחסים הרשמיים החלו באפריל 1992.

ישנם 3,343 אוקראינים החיים באירלנד. שתי המדינות חברות מלאות במועצת אירופה.

== יחסים כלכליים ==
היקף הסחר בין המדינות בשנת 2018 במוצרים ובשירותים הסתכם ב-532.6 מיליון דולר, שהיוו 160% בהשוואה לשנת 2017.

בשנת 2019, היקף הסחר בין המדינות עלה ב-34.3% בהשוואה לשנת 2018 והגיע ל-715.6 מיליון דולר.

יצוא הסחורות בשנת 2019 כמעט הוכפל והגיע ל-153.2 מיליון דולר (197.7%). יבוא הסחורות הסתכם ב-169.6 מיליון דולר או עלה ב-118% בהשוואה לתקופה המקבילה לשנת 2018. ייצוא השירותים היווה 86.8 מיליון דולר או 148% בעוד יבוא השירותים הסתכם ב-306 מיליון דולר או 121% בהשוואה לתקופה המקבילה של שנת 2018.

קבוצות הסחורות העיקריות של הייצוא היו דגן, דלק, מתכות ברזליות, תוצרת מזון וכן שירותי מחשב, טלוויזיה ושירותי תחבורה.

קבוצות הסחורות העיקריות ביבוא נותר ללא שינוי ברובו וכלל תוצרת תרופות ומוצרי מזון, ציוד אופטי וצילום, שירותי תקשורת מחשבים וטלוויזיה.

בין ינואר ליוני 2020 היצוא של סחורות היווה 70.3 מיליון דולר או 71% בהשוואה לתקופה המקבילה בשנת 2019. יבוא הסחורות הסתכם ב-104.8 מיליון דולר או 130%. ייצוא השירותים הגיע ל-58.8 מיליון דולר או 164% ואילו יבוא שירותים היווה 125.1 מיליון דולר או 77%.

== נציגויות דיפלומטיות ==
* אירלנד מיוצגת באוקראינה באמצעות שגרירותה בפראג שבצ'כיה, ובנוסף היא מחזיקה קונסוליית כבוד בקייב.
* אוקראינה מחזיקה באירלנד שגרירות בדבלין.

==קישורים חיצוניים==

== הערות שוליים ==
אטה קנדי

אטה קנדי (באנגלית: Etta Candy) היא דמות משנה בדיונית המופיעה בחוברות הקומיקס וונדר וומן ביקום DC של DC קומיקס. הדמות הופיעה לראשונה בתור הזהב של הקומיקס בחוברת Sensation Comics #2 מפברואר 1942, ונוצרה על ידי הכותב ויליאם מולטון מרסטון והמאייר הארי ג'. פיטר.

אטה קנדי מתוארת לרוב כאישה מלאת חיים בעלת אופי רגוע וחסר דאגות, שאינה מתביישת בחזותה המלאה ובחיבתה לדברי מתיקה. אטה נרשמה במכללת הולידיי לנשים (ולוותה לרוב בידי חברותיה הסטודנטיות "בנות הולידיי") והפכה לדמות קבועה בהרפתקאות תור הזהב של וונדר וומן בתור שותפה אמיצה של גיבורת-העל וחברתה הטובה בעולם האדם. למרות שהיא כמעט והופיעה בתור הכסף ותור הארד של הקומיקס, לאטה הייתה נוכחות חוזרת בדמויות המשנה של וונדר וומן במשך שתי תקופות הזמן. לאחר המשבר בעולמות האינסופיים, דמותה שוכתבה מחדש במרץ 1987 בידי הכותב והאמן ג'ורג' פרז כחלק מהאתחול המחודש שעשה למיתולוגיה של וונדר וומן. גרסה זו הייתה קפטן לשעבר בחיל האוויר של ארצות הברית וקצינת מודיעין שהופיעה במרבית הרפתקאותיה של וונדר וומן לאחר המשבר.

דמותה של אטה קנדי מופיעה בסדרת הטלוויזיה משנות ה-70 "אשת חיל" בגילומה של ביאטריס קולן, וכן בסרט היקום הקולנועי של DC "וונדר וומן" בגילומה של לוסי דייוויס.

==קישורים חיצוניים==
* 
* [https://dc.fandom.com/wiki/Etta_Candy דף הדמות] בפרויקט ויקיה של DC קומיקס

קטגוריה:וונדר וומן